Държавен вестник, бр. 115, 2004 г., стр. 22

С Т Р .  22
Д Ъ Р Ж А В Е Н   В Е С Т Н И К
Б Р О Й  115
§ 49. Министърът на финансите по предло-
жение на министъра на образованието и наука-
та след 30 юни 2005 г. може да извършва проме-
ни на средствата за научноизследователска дей-
ност между държавните висши училища, Бъл-
гарската академия на науките и фонд “Научни
изследвания” на базата на резултати от незави-
сима експертиза върху официално представе-
ните отчети за научна дейност.
§ 50. Министерският съвет да предостави
от републиканския бюджет за 2005 г. средства
в размер на 2 200 хил. лв. за увеличаване на
субсидията за издръжка на обучението на дър-
жавните висши училища, при които е налице
намаление по този елемент на субсидията спря-
мо 2004 г.
§ 51. Средствата, предвидени в чл. 1, ал. 2,
т. 1.5 в размер на 7 млн. лв. за съфинансиране
от общините на конкретни проекти на Социал-
ноинвестиционния фонд, програма “Красива
България” и други международни програми, се
разпределят по ред, определен от министъра на
финансите съвместно с Националното сдруже-
ние на общините на Република България.
§ 52. Министърът на регионалното развитие
и благоустройството, съгласувано с министъра
на финансите, с Постановлението за изпълне-
ние на Закона за държавния бюджет на Репуб-
лика България за 2005 г. разпределя по общини
одобрените средства в размер на 35 млн. лв. за
целеви трансфери в чл. 1, ал. 2, т. III, т. 1.1.2.
§ 53. В чл. 1, ал. 2, т. 1.5 са предвидени
62,1 хил. лв. за финансиране дейностите по из-
граждане и функциониране на Дневен център
за лица с интелектуални затруднения към об-
щина Русе.
§ 54. При преизпълнение на приходите по
републиканския бюджет Министерският съвет
до 31 август да осигури по реда на чл. 35, ал. 2 от
Закона за устройството на държавния бюджет
допълнително сумата от 17 млн. лв. за целеви
субсидии за капиталови разходи съгласно при-
ложение № 9.
§ 55. При преизпълнение на приходите по
републиканския бюджет за 2005 г. Министер-
ският съвет да осигури по реда на чл. 35, ал. 2 от
Закона за устройството на държавния бюджет
допълнително до 10 млн. лв. за капиталови раз-
ходи за съдебната власт.
§ 56. С проекта на Закона за държавния
бюджет на Република България за 2006 г. Ми-
нистерският съвет внася в Народното събрание
за разглеждане и одобрение проекта на бюджет
на Министерството на околната среда и водите
за 2006 г. в програмен формат като част от про-
екта на закона.
§ 57. Предоставената временна финансо-
ва помощ на “Български държавни железни-
ци”—ЕАД,  от държавата с Решение № 671 на
Министерския съвет от 2002 г. в размер на
12 000 хил. лв. се отписва, като с отписаните суми
се увеличава капиталът на дружеството.
§ 58. (1) Задълженията на Република Бълга-
рия по ратифицираните от Народното събра-
ние споразумения относно поемането от стра-
на на държавата на правата и задълженията на
Банковата консолидационна компания се из-
плащат от централния бюджет.
(2) Изплатените от централния бюджет суми
по ал. 1 се отразяват в намаление на постъпле-
нията от приватизация.
§ 59. (1) За целите на касовото изпълнение
на бюджета придобитите под формата на фи-
нансов лизинг дълготрайни активи се отчитат
като капиталов разход в годината на придоби-
ване с цялата стойност, намалена с приспада-
щите се разходи за лихви и в увеличение на
друго финансиране.
(2) Изплащането на лизинговите вноски се
отразява като разходи за лихви и намаление на
друго финансиране.
§ 60. (1) Заплатите и осигурителните вноски
на заетите в здравните кабинети, в детските за-
ведения и училищата на републиканско и об-
щинско финансиране за 2005 г. се финансират
от общинските бюджети.
(2) Издръжката на здравните кабинети в
детските заведения и училищата се поема в
зависимост от финансирането съответно от
републиканския и от общинския бюджет.
§ 61. Необходимите разходи за превоз на
хемодиализирани лица, както и на други лица
за медицински транспорт по чл. 82, ал. 1, т. 8
от Закона за здравето се осигуряват със сред-
ства от бюджета на Министерството на здра-
веопазването.
§ 62. (1) Всички лечебни заведения за бол-
нична помощ, които са били субсидирани от
бюджета на Министерството на здравеопазва-
нето до 31 декември 2004 г., се субсидират и през
2005 г. въз основа на договор.
(2) Областните диспансери за онкологични,
психични, пневмофтизиатрични и кожно-вене-
рически заболявания, които са били субсидира-
ни от общините до 31 декември 2004 г., се суб-
сидират от съответните бюджети през 2005 г.
въз основа на договор.
(3) Лечебните заведения по чл. 5, ал. 1 от
Закона за лечебните заведения се финансират
по досегашния ред.
§ 63. (1) Закупената медицинска апаратура и
други дълготрайни активи със средства от Ре-
волвиращия инвестиционен фонд по проект “Ре-
форма в здравния сектор—заем БУЛ 4565” се
предоставя от Министерството на здравеопаз-
ването възмездно на лечебни заведения—тър-
говски дружества, въз основа на сключени до-
говори за изплащане стойността на медицин-
ската апаратура и другите дълготрайни активи
на месечни вноски.